এ. কে. রায়

এ কে রায় (১৫ জুন ১৯৩৫ – ২১ জুলাই ২০১৯) একজন ভারতীয় প্রকৌশলী ও রাজনীতিবিদ ছিলেন। তিনি মার্ক্সিস্ট কোঅর্ডিনেশন কমিটি প্রতিষ্ঠা করেছিলেন। তিনি একজন সাংসদ ও বিধায়ক ছিলেন। তার পুরো নাম অরুণ কুমার রায়।

 জীবনী 
এ. কে. রায় ১৯৩৫ সালের ১৫ জুন অধুনা বাংলাদেশের রাজশাহীর সাপুরায় জন্মগ্রহণ করেন। তার পিতা শিবেশচন্দ্র রায় ও মাতা রেনুকা রায়ের প্রধান পরিচয় ছিল তাঁরা অগ্নিযুগের জেলখাটা স্বাধীনতা সংগ্রামী। শিবেশচন্দ্র রায় ওকালতি করতেন। ১৯৬০ খ্রিস্টাব্দে তারা সপরিবারে পশ্চিমবঙ্গের দিনাজপুরে চলে আসেন। অরুণকুমার রাজশাহীরই নওগাঁ প্রাথমিক বিদ্যালয়ে প্রাথমিক শিক্ষা শেষ করেন। পরবর্তী স্কুল শিক্ষার জন্য তার পিতা তাকে বেলুড় রামকৃষ্ণ মিশনে ভর্তি করেন। তারপর তিনি কলকাতার সুরেন্দ্রনাথ কলেজ থেকে বিজ্ঞানে স্নাতক হন। কলকাতা বিশ্ববিদ্যালয় থেকে কেমিক্যাল ইঞ্জিনিয়ারিং-এর পাঠ নেওয়ার পর উচ্চ শিক্ষার্থে জার্মানি যান।

দেশে ফিরে এসে তিনি কয়লা খনিতে প্রকৌশলী হিসেবে কর্মজীবন শুরু করেন। তারপর, তিনি বামপন্থী রাজনীতিতে জড়িয়ে পড়েন ও সিপিআইএমে যোগ দেন। তিনি ১৯৬৭, ১৯৭২ ও ১৯৭৭ সালে সিন্ড্রি থেকে তৎকালীন বিহার বিধানসভার বিধায়ক হিসেবে নির্বাচিত হন।

এ কে রায় ১৯৭৭, ১৯৮০ ও ১৯৮৯ সালে ধানবাদ থেকে ভারতীয় আইনসভার নিম্নকক্ষে সাংসদ হিসেবে নির্বাচিত হয়েছিলেন। তিনি শুরুতে সিপিআইএমের সাথে যুক্ত থাকলেও পরে মার্ক্সিস্ট কোঅর্ডিনেশন কমিটি প্রতিষ্ঠা করেন। তিনি ১৯৭১ সাল থেকে ঝাড়খণ্ড আন্দোলনে জড়িয়ে পড়েছিলেন। ঝাড়খণ্ড আন্দোলনের দরুন ২০০০ সালে ঝাড়খণ্ড বিহার থেকে আলাদা হয়ে ভারতের একটি স্বতন্ত্র প্রদেশ হিসেবে স্বীকৃতি লাভ করেছিল।

এ কে রায় ২০১৯ সালের ২১ জুলাই প্রয়াত হন।

 তথ্যসূত্র 

বিষয়শ্রেণী:১৯৩৫-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় প্রকৌশলী
বিষয়শ্রেণী:বাঙালি রাজনীতিবিদ
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:মার্ক্সিস্ট কোঅর্ডিনেশন কমিটির রাজনীতিবিদ
বিষয়শ্রেণী:ষষ্ঠ লোকসভার সদস্য
বিষয়শ্রেণী:সপ্তম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:১৯২০-এর দশকে জন্ম
বিষয়শ্রেণী:ঝাড়খণ্ডের লোকসভা সদস্য
বিষয়শ্রেণী:ভারতীয় সাম্যবাদী
বিষয়শ্রেণী:রাজশাহীর ব্যক্তি
বিষয়শ্রেণী:ভারতীয় রাসায়নিক প্রকৌশলী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ